มีพสพ.ครั้งล่าสุดวันที่10มี.ค.ค่ะ และช่วงเดือนเม.ย. ได้ตรวจปัสสาวะแล้ว6ครั้ง ตรวจมาเรื่อยๆในระยะ3สัปดาห์ ขึ้น1ขีดทั้ง6ครั้ง แต่ยังมีอาการแน่นท้อง คลื่นไส้ ไม่อยากอาหารอยู่ วันที่23เม.ย.เลยไปตรวจเลือดค่ะ แจ้งว่าค่าb-hcg <0.1 คือไม่ตั้งครรภ์ ผลนี้คือเชื่อถือได้100%ใช่ไหมคะ
สวัสดีค่ะ ค่า beta hcg คือค่าฮอร์โมนที่สร้างจากรกในหญิงตั้งครรภ์ ใช้เพื่อยืนยันการตั้งครรภ์และตรวจติดตามว่าการตั้งครรภ์เป็นการตั้งครรภ์ทีเป็นไปตามปกติ เป็นค่าที่มีความน่าเชื่อถือค่อนข้างสูง เพราะตรวจดูฮอร์โมนที่สร้างจากรกจากเด็กในครรภ์โดยตรงค่ะโดยที่ 4 สัปดาห์หลังมีประจำเดือนครั้งสุดท้าย หรือประมาณ 2 สัปดาห์หลังไข่ตก จะมีค่าอยู่ในช่วง 5 - 426 mIU/ml ดังนั้นหากผ่านมาเกิน 4 สัปดาห์ค่า b-hcg <0.1 นั้นก็น่าจะแปลว่าไม่ได้ตั้งครรภ์จริงๆค่ะควรสอบถามกับแพทย์ผู้ดูแลโดยตรง และอาจมีวิธีอื่นๆที่จะเช็กการตั้งครรภ์เช่นการทำอัลตราซาวน์หน้าท้องหรือทางช่องคลอดต่อไป ถ้ายังมีความสงสัยอยู่ควรพูดคุยกับแพทย์ผู้ดูแลอีกครั้ง